24.2.2022.
Eiropas Savienības Oficiālais Vēstnesis
LV
L 45/1489 KOMISIJA IZMĒĢINĀJUMA PROJEKTI
PP 09 — NODAĻA VIDE UN KLIMATRĪCĪBA (turpinājums) PP 09 22
(turpinājums)
PP 09 22 02
(turpinājums) — elektroenerģijas piegādātāji, proti, osta var veikt elektroenerģijas darījumus un nodarboties ar elektroenerģijas tirdzniecību (iegādi un pārdošanu), kā piemēram, slēdzot īstermiņa un ilgtermiņa līgumus ar ražotājiem un kuģiem, proti, klientiem.
Šo iespēju var izmantot nofraktētie kuģi (tankkuģi, beramkravu jūras kuģi u. c.), kas var epizodiski piestāt attiecīgajā ostā.
Kuģa vadītājs neparakstīs ilgtermiņa līgumu ar elektroenerģijas piegādātāju, bet tā vietā izvēlēsies elektroenerģiju iegādāties tieši no ostas vai ostas piegādātāja; — elektroenerģijas ražotāji, proti, osta var pati ražot elektroenerģiju no atjaunojamajiem energoresursiem vai enerģijas akumulācijas vienībām, ar ko tā paredz apgādāt kuģus.
Tā kā enerģijas tirgus nav stingri nodalīts, šīs alternatīvās darbības sistēmas ne vienmēr ir savstarpēji savietojamas un līdz ar to ostai var nākties izvēlēties to, kas pēc tās uzņēmējdarbības modeļa ir visizdevīgākā.
Pagaidām šī problēma nav atrisināma, līdz ar to pašai ostai ir jāanalizē uzņēmējdarbības riski, jāizstrādā pienācīgs uzņēmējdarbības plāns un visbeidzot jāizvēlas tikai viena cenu noteikšanas modeļa komerciālā struktūra, kas nekad nebūs visizdevīgākais risinājums (proti, tas neaptvers visas iespējas).
Laikmetā, kad atjaunojamie energoresursi un krasta elektroapgāde (OPS) ir katrā ziņā nepieciešami, lai ostu darbību padarītu zaļāku, un kad tam ir vajadzīgi ievērojami ieguldījumi, tāds cenu noteikšanas modelis, kas nav elastīgs pašreizējo enerģētiskā regulējuma prasību dēļ, papildus apgrūtina šādu izdevīgu tehnoloģiju ieviešanu un būtiski kavē zaļā kursa mērķu īstenošanu ostās un kuģniecībā.
Tādēļ ir jānosaka īpašs ostām paredzēts tiesiskais regulējums, kas likvidē šos šķēršļus un ļauj ostām (kas ir šā tīkla mezgli ar augstākajām koncentrētajām ārējām izmaksām) elastīgi pārvaldīt savu energosistēmu.
Turklāt tas radīs tādu ostu tīklu, kas ir brīvas no šķēršļiem un sastrēgumiem un spēj bez aizķeršanās pārvadāt preces, pakalpojumus, kapitālu un personas.
Visbeidzot, tas radīs jaunas komerciālās iespējas uzņēmumiem, kas darbojas šajā jomā, un tādējādi sekmēs ostu konkurētspēju, ilgtspēju un labāku integrāciju transporta tīklos, energotīklos un starptautiskajā vērtību ķēdē.
PP 09 22 03
Izmēģinājuma projekts – Pētījums par Eiropas zaļā kursa augsta līmeņa uzraudzību
Skaitļi (Diferencētas apropriācijas) 2022. gada apropriācijas Saistības
990 500
2021. gada apropriācijas
Maksājumi
Saistības
Maksājumi
Izpilde 2020. gadā Saistības
Maksājumi
247 625
Piezīmes
Eiropas zaļajā kursā ir noteikti vērienīgi mērķi publiskajām un privātajām ieinteresētajām personām rīkoties, lai cīnītos pret klimata pārmaiņām.
Tā īstenošanai būs vajadzīgi apjomīgi resursi, tostarp noturīgi un izmantojami dati, lai valdības varētu apzināt riskus, pielāgot politikas reakciju un resursu sadali un uzraudzīt progresu vietējā, valsts un reģionālā līmenī.
Satelītattēli politikas veidotājiem sniedz unikālu skatījumu uz Zemi un tās vajadzībām.
Programma Copernicus būs Eiropas zaļā kursa uzraudzības stratēģijas pamatā.
Turklāt Savienībā ir programmas Copernicus atbalsta misijas, kuras novērš nepilnības saistībā ar pieprasījumu pēc augstas izšķirtspējas un teritorijas pārklājuma, kas nepieciešams vides un klimata politikas izstrādei.
Lai palielinātu Sentinel misiju uzraudzības spējas, tiek apsvērta iespēja izmantot papildinošās misijas ar uzraudzības spējām, ja ir vajadzīga lielāka laika secība vai telpiskā izšķirtspēja.